Kalilegvos nacionalinis parkas
Kalilegvos nacionalinis parkas (isp. Parque Nacional Calilegua) – saugoma gamtos teritorija Argentinoje, Chuchujaus provincijos šiaurės rytuose, rytinėje Serranías de Calilegua aukštumų dalyje. Sudarytas 1979 m. siekiant apsaugoti Los Yungas miškus ir Šiaurės Vakarų Argentinos gamtovaizdžius. Klimatas šiltas ir drėgnas. Per metus iškrinta 900–1300 mm kritulių. Į parką taip pat įeina dalis Andų kalnų, iškylanti į 3000 m aukštį. Gyvena indėnų kolų bendruomenė.